open-index/open-wikipedia-markdown huggingface dataset:
אסון הרעלת הדיות

**אסון הרעלת הדיות** היה אירוע הרעלה המונית של בעלי חיים שהתרחש ב-1 בפברואר 2025, ובמהלכו הורעלו למוות למעלה מ-1,170 דיות מצויות ועופות נוספים, בשדה חקלאי בסמוך למושב פטיש. ההרעלה קרתה עקב שתייתם של עופות אלו מן שלולית בה התרכזו חומרי הדברה רעילים כתוצאה מהשקיה. מאות עופות אלה מצאו את מותם בעת ההרעלה או בימים שאחריה, במה שהיה אסון הרעלת בעלי חיים הגדול ביותר שתועד בישראל.

## רקע
ממוזער|250x250 פיקסלים|להקת דיות מצויות באתר הפסולת דודאים
[ממוזער|250x250 פיקסלים|דיות מצויות עפות מעל שדות חקלאיים ב[הרי נפתלי]]
[ממוזער|250x250 פיקסלים|[דיה מצויה שותה מים משלולית באתר הפסולת דודאים]]
הדיה המצויה נחשבת לעוף הדורס הנפוץ ביותר בעולם, ובישראל היא חולפת וחורפת מצויה ביותר. להקות ענק המונות לעיתים כאלפי פרטים מתכנסות בכל ערב באתרים קבועים, בקרבת מזבלות בצפון הארץ ובמערב הנגב. בעבר היו דיות אלה יציבות בישראל, אך בעקבות שימוש ברעלים בחומרי הדברה חקלאיים כל הדיות היציבות והחורפות בארץ נכחדו. מאז הדיות חזרו לחרוף בישראל, אך לא לקנן.

בעבר, התרחשו בישראל מספר הרעלות של בעלי חיים ובפרט של עופות דורסים. לרוב היו ההרעלות מכוונות על ידי חקלאים שרצו לפגוע באוכלוסיות הטורפים שמזיקות לעדרים שלהן. החקלאים הרעילו פגר במכוון, אך עופות דורסים שניזונו מפגרים אלו בנוסף לטורפים, מצאו גם כן את מותם. ב-2007, אותרו באזור רהט בין היתר כ-11 פגרים של דיות מצויות, שנהרגו בעקבות הרעלת פגר כבשה בחומר הדברה רעיל במיוחד. ב-2012, אותרו באזור נאות חובב בין היתר כ-18 פגרים של דיות מצויות, שנהרגו גם כן בעקבות הרעלת פגר כבשה בחומר הדברה.

## ההרעלה
ב-1 בפברואר 2025, אותרו בשדה חקלאי, בסמוך למושב פטיש, כ-335 פגרים של דיות מצויות ופגרים של עיט צפרדעים, סיקסק ועורב אפור. לפי ההערכות הראשוניות, מוקד ההרעלה היה חומרי הדברה מאושרים שרוססו באזור, והתרכזו בשלולית מים כתוצאה מהשקיה, וממנה שתו העופות. לאחר מכן, דגימות מהעופות המתים נשלחו לבדיקה אצל המכון הווטרינרי של משרד החקלאות.

במשך הימים שלאחר מכן, ביצעה רשות הטבע והגנים סריקות נוספות של האזור ומצאה בסך הכול כ-1,170 פגרים של הדיות והעופות הנוספים. העופות נמצאו במרחק של עד שני קילומטרים ממוקד ההרעלה. בהמשך, קראה הרשות לחקלאים להימנע משימוש בחומר ההדברה שגרם להרעלה.

## לאחר ההרעלה
לאחר כחודש מן ההרעלה, התרחש אירוע הרעלה נוסף ובו הורעל למוות זאב באזור קריית גת. כתגובה לאירועים אלה, הוקם צוות עבודה בין משרדי  של משרד החקלאות, המשרד להגנת הסביבה ורשות הטבע והגנים שמטרתו צמצום אירועי הרעלות חיות בר מחומרי הדברה חקלאיים ומהרעלות מכוונות.

## ראו גם
* הרעלת חיות בר בישראל
* אסון העטלפים בחדרה
* רותי (צבועה)
* נשר מקראי

## קישורים חיצוניים
* עדכון בנוגע לחשד להרעלה בדרום הארץ היום 5.2.25, רשות הטבע והגנים

## הערות שוליים

קטגוריה:ישראל: בעלי חיים והאדם
קטגוריה:2025 בישראל
קטגוריה:אסונות מעשה ידי אדם בישראל
קטגוריה:אסונות סביבתיים בישראל
קטגוריה:פטיש (מושב)
קטגוריה:עופות והאדם
1960 בטלוויזיה

בערך זה מצוינים אירועים בולטים שהתרחשו במהלך שנת 1960 ונוגעים לעולם הטלוויזיה.

## אירועים בולטים

שמאל|ממוזער|230px|עימות הבחירות הטלוויזיוני הראשון בהיסטוריה, 26 בספטמבר 1960
* 29 במרץ – תחרות האירוויזיון התקיימה בלונדון שבבריטניה. בתחרות זכתה צרפת, עם השיר "Tom Pillibi" ("טום פיליבי") בביצוע הזמרת הצרפתייה ז'קלין בואייה.
* 26 בספטמבר – משודר עימות הבחירות הטלוויזיוני הראשון בהיסטוריה – בין ג'ון קנדי לריצ'רד ניקסון. במהלך העימות הראשון ניקסון חש ברע, סירב להתאפר, נראה חיוור ומיוזע מתחת לאורות האולפן, בעוד שהחליפה האפורה שלבש נבלעה ברקע האפור של האולפן. לעומת זאת קנדי "עבר מסך" היטב ושידר תדמית צעירה ובריאה. בעוד שהאנשים שהאזינו לעימות הבחירות ברדיו סברו שניקסון ניצח בעימות הבחירות, הרוב צפו בעימות הבחירות בטלוויזיה וסברו שקנדי ניצח את ניקסון בעימות הבחירות. שלושת העימותים שנעשו לאחר העימות הראשון לא שינו את הרושם הראשוני, וקנדי ניצח לבסוף בבחירות ברוב דחוק.

## סדרות ותוכניות טלוויזיה חדשות ב-1960

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1960. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 1960]]**.


קובץ:Flintstones-June-9-1961 (8080787943).jpg|פרסומת בעיתון לסדרה "משפחת קדמוני"
קובץ:Andy Griffith Don Knotts 1970.JPG|"המופע של אנדי גריפית'"


;**במדינות אחרות**

## סדרות ותוכניות בולטות שבוטלו או הסתיימו ב-1960
**בארצות הברית**

## נולדו

* 7 בפברואר – ג'יימס ספיידר, שחקן קולנוע וטלוויזיה אמריקני
* 21 במרץ – חיים כהן, שף ומנחה טלוויזיה ישראלי
* 25 במרץ – ברנדה סטרונג, שחקנית קולנוע וטלוויזיה אמריקאית
* 11 באפריל – ג'רמי קלארקסון, מגיש טלוויזיה ועיתונאי בריטי
* 6 באוגוסט – עמנואל רוזן, עיתונאי ואיש תקשורת ישראלי
* 7 באוגוסט – דייוויד דוכובני, שחקן יהודי-אמריקאי
* 26 באוגוסט – אבי קושניר, בדרן ושחקן ישראלי
* 10 באוקטובר – גיליה שטרן, שחקנית תיאטרון, טלוויזיה ומדבבת ישראלית
* 18 באוקטובר – ארין מורן, שחקנית אמריקאית (נפטרה ב-2017)
* 18 באוקטובר – בן כספית, עיתונאי ופובליציסט ישראלי
* 24 באוקטובר – יוסי סיאס, קריין, מגיש תוכניות רדיו ומנחה טלוויזיה
* 12 בנובמבר – אבי טרמין, שחקן תיאטרון וטלוויזיה ישראלי

## פרסים

## קישורים חיצוניים

## הערות שוליים
שני רוכבים על החוף

[ממוזער| גרסת הציור שנתפס על ידי הנאצים ב-1938 והתגלה כשנחשף [אוסף גורליט]]
**שני רוכבים על החוף** (בגרמנית: ***Zwei Reiter am Strand***) הוא שמם של שני ציורים דומים מאת הצייר היהודי-הגרמני מקס ליברמן. שניהם צוירו בשנת 1901 בזמן חופשתו של ליברמן בעיר סכוונינגן שעל חוף הים הצפוני. הציורים נחשבים ליצירות מופת של האימפרסיוניזם הגרמני ומושפעים רבות מסגנונם של הציירים האימפרסיוניסטים הצרפתים אדואר מאנה ואדגר דגה.

### ההיסטוריה של אחד הציורים
אחד משני הציורים היה בבעלותו של דוד פרידמן, תעשיין ואספן אמנות יהודי מברסלאו (כיום ורוצלב, פולין), בשנות ה-30 של המאה ה-20. לאחר ליל הבדולח בנובמבר 1938, החרימו שלטונות גרמניה הנאצית את היצירה, ובשנת 1942 היא נרכשה על ידי סוחר האמנות הרשמי של היטלר, הילדברנד גורליט, במכירה פומבית שנוהלה על ידי בית המכירות הנס וו. לאנגה.  

לאחר מלחמת העולם השנייה, נתפס הציור בידי יחידת "אנשי המונומנטים" של בעלות הברית, יחד עם יצירות נוספות מאוספו של גורליט. האחרון נחקר בידי יחידת חקירת ביזת האמנות (*Art Looting Investigation Unit*) בשל מעורבותו בביזת יצירות אמנות. 

סוזן רונלד, בספרה "הגנב האמנותי של היטלר: הילדברנד גורליט, הנאצים ובזיזת אוצרות אירופה", מתארת כיצד הצליח גורליט להשיב לידיו חלק מהיצירות שהוחרמו ממנו. לדבריה, הוא הצהיר בשבועה כי רובן נשרפו במהלך הפצצות בעלות הברית על המבורג ודרזדן – טענה שהתבררה כבדויה. למרות זאת, הצליח לשכנע את אדווין ריי, ראש מחלקת האמנות והארכיונים של המונומנטים במינכן, להאמין שחלק מהיצירות שייכות לקרובת משפחתו בריגיטה.

### גילוי מחדש והשבת היצירה
בשנת 2012 נחשף אוסף אמנות סודי שהחזיק קורנליוס גורליט, בנו של הילדברנד גורליט, בדירתו במינכן. גילוי אוסף גורליט עורר הדים ברחבי העולם והוביל לאיתור מחודש של הציור "שני רוכבים על החוף". משפחתו של דוד פרידמן זיהתה את היצירה השדודה ודרשה את השבתה, אשר הושלמה בשנת 2015. דייוויד טורן, בן משפחתו של פרידמן, סיפר כי זכר את הציור בילדותו, כאשר צפה בו ברגע שבו נאלץ קרוב משפחתו לחתום על מסירת רכושו לידי קצין נאצי.

בחודש יוני 2015 נמכר הציור במכירה פומבית של סותבי'ס תמורת 1.865 מיליון ליש"ט (2.92 מיליון דולר). 

### הציור השני
הציור השני היה חלק מאוסף פרטי בניו יורק עד שנמכר במכירה פומבית של סותבי'ס בשנת 2009. הבעלים החדש היה אספן פרטי נוסף. הציורים דומים מאוד, אך קיימים ביניהם הבדלים קטנים, כגון תיאור רגלי הסוס השני, הנראה בבירור בציור שנלקח מאוספו של פרידמן.

## קישורים חיצוניים

## הערות שוליים

קטגוריה:ביזת יצירות אמנות בידי הנאצים
קטגוריה:ציור אימפרסיוניסטי
קטגוריה:ציורי שמן
קטגוריה:גברים בציור
מעגל גברים

**מעגל גברים** הוא מפגש קבוצתי של גברים, שבו המשתתפים משתפים, מקשיבים ותומכים זה בזה בנושאים אישיים, רגשיים וחברתיים. המעגלים משמשים מרחב בטוח לשיח פתוח על גבריות, מערכות יחסים, קריירה, הורות, בריאות נפשית ונושאים נוספים המעסיקים גברים בחייהם.

## היסטוריה ורקע
מפגשי גברים התקיימו בתרבויות שונות לאורך ההיסטוריה, בין היתר כחלק מטקסי מעבר או מסורות שבטיות או דתיות. בעשורים האחרונים, ובעיקר החל משנות ה-90 של המאה ה-20, צברו מעגלי גברים פופולריות במערב כחלק מהתנועה לשינוי הגבריות המסורתית ומתן מקום לביטוי רגשי ולתמיכה הדדית.

כחלק מהקושי לפרוץ את התפקידים המגדריים המיוחסים להם, גברים עשויים לחוות קושי לשתף במצוקות ובקשיים שהם חווים. מעגלי גברים או קבוצות גברים, עשויים להוות מרחב בטוח שמקל על גברים לשתף, ועשויים להיות מרחב משותף ללמידה חברתית, לעיבוד ריגשי ולעיסוק ופיתוח תפיסות חדשות בנוגע לגבריות עצמה.

## מטרות המעגל
מעגלי גברים נועדו למטרות שונות, בהן:
* יצירת קהילה תומכת לגברים
* שיפור המודעות העצמית והאינטליגנציה הרגשית
* התמודדות עם אתגרים כמו סטרס, חרדה ודיכאון
* שיח פתוח על גבריות חדשה ומערכות יחסים
* למידה ושיתוף חוויות חיים

## מבנה המפגש
מעגלי גברים יכולים להתקיים במגוון מסגרות – מפגשים חד-פעמיים, קבוצות קבועות או במסגרת סדנאות התפתחות אישית. המפגש מתנהל לרוב במעגל, כאשר כל משתתף מוזמן לשתף ולשמוע ללא שיפוטיות או הפרעה. מנחים מסוימים משלבים תרגולי מדיטציה, נשימה, עבודה עם הגוף או תהליכים חווייתיים נוספים.

## מעגלי גברים בישראל
בישראל קיימים מעגלי גברים במגוון מסגרות, חלקם עצמאיים וחלקם מופעלים על ידי ארגונים חברתיים, מאמנים ומנחי קבוצות. המעגלים כוללים קבוצות כלליות, קבוצות לאבות, קבוצות לגברים גרושים, ואף קבוצות ייעודיות לאוכלוסיות מסוימות כמו חרדים או אנשי הייטק.

בנוסף, מתקיימות תוכניות הכשרה להנחיית מעגלי גברים באוניברסיטת תל אביב ובמכללת אורנים.

## השפעה וחשיבות
מחקרים מצביעים על כך שמעגלי גברים מסייעים בהפחתת תחושות בדידות, חיזוק תחושת השייכות ושיפור הרווחה הנפשית של המשתתפים. המעגלים מספקים אלטרנטיבה לתפיסות מסורתיות של גבריות, שמעודדות לעיתים הימנעות מהבעת רגשות או חיפוש עזרה.

## ראו גם
* יום הגבר הבין-לאומי

## קישורים חיצוניים
* 
* 
* 
* 
* 
* 
* 
* 

* 


## הערות שוליים

קטגוריה:גבריות
גן בית היתומים באמסטרדם

**גן בית היתומים באמסטרדם** הוא ציור משנת 1894 מאת הצייר היהודי-גרמני מקס ליברמן, דמות בולטת בזרמי הריאליזם, האימפרסיוניזם והפוסט-אימפרסיוניזם. הציור מוצג כיום במוזיאון לאמנות מודרנית ועכשווית בשטרסבורג, צרפת. מספרו הקטלוגי הוא 55.974.0.680.

הציור נרכש על ידי מנהל המוזיאון, וילהלם פון בודה, בשנת השלמתו. זהו האחרון בסדרת יצירות המתארות סצנות מבית היתומים באמסטרדם, סדרה שהחלה בשנת 1876 ברישומים שנעשו במקום והגיעה לשיאה בכמה ציורי שמן. הגדולים שבהם מוצגים כיום במוזיאון שטאדל בפרנקפורט (1882), בקונסטהאלה של המבורג (1885) ובמוזיאון של שטרסבורג.

## קישורים חיצוניים

## הערות שוליים

קטגוריה:ציורי שמן
קטגוריה:אקספרסיוניזם
קטגוריה:ציורים מהמאה ה-19
אנדרייה בולאטוביץ'

**אנדרייה בולאטוביץ**' (במונטנגרית: **Andrija Bulatović**; נולד ב-27 בדצמבר 2006 בקולאשין שבמונטנגרו) הוא כדורגלן מונטנגרי המשחק בעמדת הקשר בקבוצת בודוצ'נוסט פודגוריצה מליגת העל המונטנגרית, בהשאלה מלאנס.

## קריירת מועדונים
בולאטוביץ' נולד וגדל בקולאשין שבמונטנגרו. הוא שיחק במחלקות הנוער של בראן וקום במונטנגרו. בעונת  החל לשחק בקבוצה הבוגרת של בראן במסגרת ליגת המשנה המונטנגרית. בעונת  שיחק ברודאר פלייבליה מליגת העל המונטנגרית, וערך 34 הופעות ליגה במדי המועדון, בהן הבקיע שני שערים.

ב-1 ביולי 2024 חתם בבודוצ'נוסט פודגוריצה מליגת העל המונטנגרית.

ב-3 בפברואר 2025 חתם על חוזה לשלוש עונות וחצי בלאנס מליגת העל הצרפתית, והושאל בחזרה לבודוצ'נוסט פודגוריצה.

## קישורים חיצוניים

## הערות שוליים

קטגוריה:כדורגלנים מונטנגרים
קטגוריה:קשרי כדורגל מונטנגרים
קטגוריה:כדורגלני רודאר פלייבליה
קטגוריה:כדורגלני בודוצ'נוסט פודגוריצה
קטגוריה:כדורגלני לאנס
קטגוריה:מונטנגרים שנולדו ב-2006
סטפנוס צימאס

**סטפנוס צימאס** (ביוונית: **Στέφανος Τζίμας**; נולד ב-6 בינואר 2006 בסלוניקי שביוון) הוא כדורגלן יווני המשחק בעמדת החלוץ בקבוצת ברייטון אנד הוב אלביון.

## קריירת מועדונים
צימאס גדל במחלקת הנוער של פאוק סלוניקי, ובשנת 2022 החל לשחק בקבוצת המילואים של המועדון. בעונת  החל לשחק בקבוצה הראשונה של המועדון במסגרת ליגת העל היוונית, ובסך הכול ערך 20 הופעות ליגה במדי המועדון, בהן הבקיע ארבעה שערים. בנוסף, זכה עם המועדון באליפות יוון בעונת .

ב-27 ביוני 2024 הושאל צימאס לנירנברג מהבונדסליגה השנייה למשך עונת . ב-3 באוגוסט ערך את הופעת הבכורה שלו במועדון, בהפסד 2–3 לקרלסרוהה במסגרת המחזור הראשון בליגה. ב-14 בספטמבר הבקיע את שער הבכורה שלו במועדון, בניצחון 1–2 על אולם 1846 במסגרת המחזור החמישי בליגה.

ב-3 בפברואר 2025 מימשה נירנברג את אופציית הרכישה על צימאס, ומכרה אותו ישירות לברייטון אנד הוב אלביון מהפרמייר ליג, שהשאילה אותו בחזרה אליה עד לתום עונת .

## קריירה בין-לאומית
צימאס שיחק בנבחרות הצעירות של יוון.

## תארים
;פאוק סלוניקי
* אליפות יוון (1): 2023/2024

## קישורים חיצוניים

## הערות שוליים

קטגוריה:כדורגלנים יוונים
קטגוריה:חלוצי כדורגל יוונים
קטגוריה:כדורגלני פאוק סלוניקי
קטגוריה:כדורגלני נירנברג
קטגוריה:כדורגלני ברייטון אנד הוב אלביון
קטגוריה:יוונים שנולדו ב-2006
אלי ז'וניור קרופי

**אלי ז'וניור אריק אנאט קרופי** (בצרפתית: **Eli Junior Eric Anat Kroupi**; נולד ב-23 ביוני 2006 בלוריאן שבצרפת) הוא כדורגלן צרפתי המשחק בעמדת החלוץ בקבוצת בורנמות'.

## חיים אישיים
אביו הוא כדורגלן העבר האיווארי אלי קרופי .

## קריירת מועדונים
קרופי גדל במחלקת הנוער של לוריאן, ובשנת 2022 החל לשחק בקבוצת המילואים של המועדון. בשנת 2023 החל לשחק בקבוצה הראשונה של המועדון במסגרת ליגת העל הצרפתית.

ב-3 בפברואר 2025 חתם בבורנמות' מהפרמייר ליג, והושאל בחזרה ללוריאן עד לתום עונת .

## קישורים חיצוניים

## הערות שוליים

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני לוריאן
קטגוריה:כדורגלני בורנמות'
קטגוריה:צרפתים שנולדו ב-2006
2017 בטלוויזיה

בערך זה מצוינים אירועים בולטים שהתרחשו במהלך שנת 2017 ונוגעים לעולם הטלוויזיה.

## אירועים בולטים

* 9–13 במאי – תחרות האירוויזיון התקיימה בקייב שבאוקראינה. בתחרות זכתה פורטוגל, עם השיר "Amar pelos dois", אותו ביצע הזמר הפורטוגזי סלבדור סובראל.
* 14 במאי – רשות השידור נסגרה והפסיקה את שידוריה בהתאם לחוק השידור הציבורי.
* 15 במאי – החלו שידורי תאגיד השידור הישראלי (אשר מוכר בעיקר תחת המותג "כאן"), אשר החליפו את שידורי רשות השידור.
* 1 בנובמבר – ערוץ 2 הישראלי התפצל והחליפו אותו שלושה ערוצים מסחריים - קשת 12, רשת 13 וערוץ עשר. ערוץ 10 נאלץ לשנות את שמו בעקבות ההחלטה ובחר למתג את עצמו כ"עשר".

## סדרות ותוכניות טלוויזיה חדשות ב-2017

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה ו/או הפכו זמינים לצפייה לראשונה בארצות הברית במהלך שנת 2017. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו ו/או הפכו זמינים לצפייה בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 2017]]**.

;**בישראל**
להלן כמה מההפקות הטלוויזיוניות הישראליות הבולטות ביותר ששודרו לראשונה בישראל במהלך שנת 2017. לרשימה מקיפה יותר של הפקות טלוויזיוניות ישראליות ששודרו בישראל לראשונה בשנה זו, ראו **[[:קטגוריה:סדרות טלוויזיה ישראליות שעלו לשידור בשנת 2017]]** ו**[[:קטגוריה:תוכניות טלוויזיה ישראליות שעלו לשידור בשנת 2017]]**.

;**במדינות אחרות**

## סדרות ותוכניות בולטות שבוטלו או הסתיימו ב-2017
**בארצות הברית**

## נפטרו

* 25 בינואר – ג'ון הרט, שחקן קולנוע וטלוויזיה בריטי (נולד ב-1940)
* 25 בינואר – מרי טיילר מור, שחקנית קולנוע, תיאטרון וטלוויזיה אמריקאית, זוכת שני פרסי גלובוס הזהב, שישה פרסי אמי ופרס גילדת שחקני המסך על מפעל חיים (נולדה ב-1936)
* 27 בינואר – עמנואל ריבה, שחקנית טלוויזיה וקולנוע (נולדה ב-1927)
* 23 במרץ – מאיר איינשטיין, שדרן ספורט (נולד ב-1951)
* 23 במאי – רוג'ר מור, שחקן קולנוע וטלוויזיה אנגלי (נולד ב-1927)
* 9 ביוני – אדם וסט, שחקן אמריקאי אשר ידוע בעיקר בתפקידו כבאטמן בעיבוד הטלוויזיוני של באטמן משנות ה-60 (נולד ב-1928)
* 15 ביולי – מרטין לנדאו, שחקן קולנוע וטלוויזיה יהודי-אמריקני (נולד ב-1928)
* 30 בספטמבר – מונטי הול, מנחה שעשועוני טלוויזיה (נולד ב-1921)

## פרסים

## קישורים חיצוניים

## הערות שוליים
אכרם עודה

**אכרם עודה** (נולד ב-3 באוגוסט 1992) הוא זמר, שחקן, מלחין ויוצר ערבי-ישראלי. התפרסם בעקבות השתתפותו במופע "אדבר איתך – שתי שפות, אהבה אחת" של תזמורת המהפכה, וכן בזכות תפקידו הראשי במחזמר על חייו של פריד אל-אטרש בתיאטרון יפו.

## ביוגרפיה
נולד וגדל בחיפה. מגיל צעיר, למד עודה נגינה בפסנתר והתעמק במוזיקה קלאסית מערבית וערבית, בהשפעת זמרים כגון אום כולתום, פיירוז, פריד אל-אטרש, עבד אלחלים חאפז ואחרים, לצד חשיפה גם למוזיקה ישראלית, עם דגש על קלאסיקות עבריות.

כבר כנער, החל ללמוד פיתוח קול והופיע במסגרות שונות ומגיל 18, החל להופיע מול קהל רחב.

## קריירה מוזיקלית
בשנת 2016, הצטרף עודה למקהלת התזמורת הערבית-יהודית בחיפה בניצוחו של פרופ' תייסיר אליאס. בהמשך, הצטרף ל-Orchestra TLV בניצוחו של ניזאר אלכאטר, איתה הופיע בפסטיבלים שונים בארץ ובעולם, כולל בבית האופרה Teatro Colón בבואנוס איירס ובפסטיבלים בגרמניה, הונגריה וספרד.

עודה שיתף פעולה עם תזמורת פירקת אלנור, והופיע במופעי מחווה למלחין מוחמד עבד אלוהאב ולשירי האהבה של עבד אלחלים חאפז.

בשנת 2023, השתתף במופע "אדבר איתך – שתי שפות, אהבה אחת", פרויקט של תזמורת המהפכה ששילב שירי אהבה בערבית ובעברית, בו הופיע לצד אמנים כגון דיקלה, נור דרוויש, תמר שאוקי, בר צברי ורביד כחלני. הפרויקט זכה להצלחה, ובשנת 2024 נבחר על ידי מגזין *Timeout* ל-*"האירוע התרבותי המרגש ביותר של השנה"*.

בשנת 2024, פתח את פסטיבל המוזיקה "ערב-ביט" ביפו לצד הזמרת והשחקנית גלית גיאת, בליווי אנסמבל טורקיז.

עודה גם מופיע בהפקות עצמאיות עם להקה שהקים, הכוללת חמישה נגנים. במקביל, הוא עובד על אלבום הבכורה שלו, הכולל עשרה שירים בשפות ערבית, עברית ואנגלית. בין השירים שהציג לראשונה על הבמה: "نور عيوني" (Nour Oyuni), "In Peace", "من زمان" (Min Zaman) ו-"إنت وين" (Inta Wen), שבוצעו בהופעותיו במועדון שבלול ג'אז בתל אביב ובמרכז תאו בהרצליה.

## קריירת משחק
בשנת 2024, לוהק עודה לתפקיד הראשי במחזמר על חייו של פריד אל-אטרש (בבימויו של יגאל עזרתי), בו הוא מגלם את דמותו של פריד אל-אטרש בשירה חיה, לצד שחקנים נוספים ובהם ראודה סלימאן, הדר דדון, ראמי סליבא, אנואר ז׳ור, ראניה טחאן וזיוואר בהלול.

במקביל, סיים עודה ללמוד משחק בבית הספר של השחקנית טלי שרון.

## קריירה רפואית
עודה הוא אח מוסמך, בוגר בית הספר לסיעוד בני ציון בחיפה, עם לימודים על-בסיסיים בטיפול נמרץ. בשנת 2017, החל לעבוד במרכז רפואי 'כרמל' וצבר ניסיון במחלקת טיפול נמרץ כללי. כיום, עודה מכהן כמנהל אחיות באחת ממרפאות קופת חולים כללית בתל אביב.

## חיים אישיים
עודה מתגורר בתל אביב.

## קישורים חיצוניים

* 
* 

## הערות שוליים

קטגוריה:זמרים ישראלים
קטגוריה:ישראלים שנולדו ב-1992
ג'סיקה לוקאס

**ג'סיקה לוקאס** (באנגלית: **Jessica Lucas**; נולדה ב-24 בספטמבר 1985) היא שחקנית קנדית, שידועה בעיקר מתפקידיה בטלוויזיה, כגון סדרת הנוער "אג'מונט" (אנ') (2001–2005), "מלרוז פלייס" (2009–2010), "קאלט" (אנ') (2013), גילמה את טביתה גלוון בסדרה "גות'האם" (2015–2019) ואת ד"ר בילי סאטון בדרמה הרפואית "המתמחה" (2021–2023). 

שיחקה גם בסרטים "הברית" (אנ'), "קלוברפילד" ו"מוות רצחני".

## ראשית חייה
לוקאס נולדה וגדלה בוונקובר, קולומביה הבריטית, שבקנדה. היא החלה לשחק בגיל שבע והיא למדה בבית הספר לאומנויות לילדים בטורונטו. היא החלה את הקריירה שלה בהפקות תיאטרון מקומיות, כולל הפקות מקומיות של "שלגיה ושבעת הגמדים", "גריז", "סינדרלה" ו"מלכודת עכברים".

## קריירה
בשנת 2000 קיבלה את תפקידה הראשון כאורחת בפרק של הסדרה "שבעה ימים". 

בשנת 2001, לוקאס הצטרפה לקאסט העונה העונה השנייה של סדרת הטלוויזיה הקנדית לנוער "אג'מונט" (אנ') בתפקיד בקה לורנס, היא החלה כדמות חוזרת ולאחר מכן הפכה לדמות ראשית בסדרה, היא נשארה בסדרה למשך 4 שנים עד שהיא נגמרה בשנת 2005. בשנת 2002, היא שיחקה בסדרת הטלוויזיה הקנדית, "שנת 2030 לספירה".

בשנת 2004, היא כיכבה כאורחת בפרק של "ישנן בנות" בתור רוקסן. היא המשיכה להופיע בתפקיד קבוע בסדרת הטלוויזיה של ABC, "החיים כפי שאנו מכירים אותם" בתור סו מילר. הסדרה ירדה מהאוויר לאחר עונה אחת בלבד. בשנת 2006, היא הופיעה בסרט "יש לה ביצים", באותה שנה היא השתתפה בסרט "הברית".

בשנת 2007, היא הצטרפה לצוות השחקנים של "CSI" כשגילמה את דמותה של רוני לייק היא הופיעה ב-4 פרקים. 

בשנת 2008, היא גילמה את קימברלי מקינטייר בארבעה פרקים של "90210" של הרשת CW. באותה שנה היא גם כיכבה בתור לילי בסרט "קלוברפילד" של ג'יי ג'יי אברהמס, שזכה להצלחה בקופות, והתקבל היטב על ידי המבקרים. היא לוהקה לתפקיד ליסה בסרט "שעשועים" בשנת 2006, הסרט היה אמור לצאת לאקרנים בקולנוע על ידי ניו ליין סינמה, אך בסוף הוא יצא במקום ישירות ל-DVD שלוש שנים לאחר מכן, בשנת 2009. באותה שנה, הורכז שלוקאס תגלם את ריילי ריצ'מונד, אחד התפקידים הראשיים בסדרת טלוויזיה של CW, "מלרוז פלייס", המשך לסדרה הפופולרית משנות התשעים באותו שם.

לוקאס הייתה חלק מהקאסט הראשי של הסיטקום "חברים עם הטבות" של NBC, ששודר במהלך קיץ 2011 לפני ביטולו. בשנת 2011, היא שיחקה את היילי בסרט "אמהות גדולות: כמו אבא, כמו בן".

בשנת 2012, לוקאס לוהקה לתפקיד הראשי של סקיי יארו, בסדרת הטלוויזיה "כת" של CW, אשר צולמה באביב 2012. בשנת 2012, היא לוהקה לתפקיד ראשי בסרט "מוות רצחני" – הגרסה המחודשת של סרט האימה הקלאסי משנות ה-80, "מוות אכזרי". 

בשנת 2014, לוקאס הופיעה בסרט "פומפיי" בבימויו של פול WS אנדרסון. שיחקה גם בסרט הקומדיה הרומנטית "הדייט שהביך אותי". היא גם כיכבה בקליפ לסינגל "True Love" של קולדפליי משנת 2014

משנת 2015 עד 2019, היא שיחקה בסדרה "גות'האם" של רשת פוקס בתור טביתה גלוון. 

בשנת 2019, לוקאס שיחקה בתפקיד הראשי של קייט ג'יימסון בסדרת הטלוויזיה הקנדית "הרציחות" ששודרה ב-Citytv. 

בסוף 2020, היא לוהקה לתפקיד הראשי של בילי בעונה הרביעית של סדרת הטלוויזיה של פוקס, "המתמחה".

## חיים אישיים
באפריל 2017 היא התארסה לבן זוגה, אלכס ג'רמאסק בוונציה, וב-13 במאי 2018 השניים נישאו בטקס שנערך ביוון. יש להם שני ילדים, בן, ג'ט, שנולד ב-9 באוגוסט 2019, ובן נוסף, מאק, שנולד ביוני 2022. 

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות ילדות קנדיות
קטגוריה:שחקניות קולנוע וטלוויזיה קנדיות
קטגוריה:קנדיות שנולדו ב-1985
קטגוריה:קנדים שנולדו ב-1985
ערפל (קספר דויד פרידריך)

**ערפל** (בגרמנית: **Nebelschwaden**) הוא ציור מעשה ידי הצייר הגרמני קספר דויד פרידריך. היצירה מתארת נוף אפוף ערפל, שבו אור ערב חיוור בוקע מבעד לעננים, בעוד להקות ציפורים שחורות ממריאות לשמיים. דמות בודדה מכורבלת לפני בקתת קש פשוטה, מוגנת מן הקור הלח, או לחלופין, יושבת מהורהרת בשדות הערפל, מוצלת על ידי חום הקש, כאילו נהנית משלוות הטבע.

היצירה מציגה עמימות פרשנית – האם מדובר בהתבוננות רומנטית על החיים הפשוטים בטבע, או בסצנת פתיחה לסרט אימה? פרידריך ממחיש ביצירה זו את החשיבות של חוויית המתבונן בפרשנות היצירה. הפשטות הצורנית של הציור מבוססת על חישובים מתמטיים מוקפדים – יחס השטח בין השמיים לאדמה נשען על עקרון "יחס הזהב", מה שממקם את הבקתה באופן הרמוני במרכז הקומפוזיציה.

החוקר יוהנס גרבה ציין כי אלמנט הבקתה בציור מופיע גם ביצירותיו של הצייר הדני ינס יול, אשר שימש כמורה בקופנהגן. עם זאת, בשונה מהדימויים הסמליים של יאן לייקן בספרו "אתיקה נטורליס" (Ethica Naturalis), שם הדמויות ניצבות בקדמת הציור, פרידריך ממקם את הדמות במרכז הנוף, תוך יצירת נתק מסוים בינה לבין הרקע. הבקתה מפרידה בין האדם לטבע, ובכך מזמינה את הצופה להרהר במערכת היחסים ביניהם.

הציור נרכש עוד בחייו של פרידריך, בשנת 1834, על ידי גאורג אנדראס ריימר, שהיה תומך חשוב באמן. ידוע כי אוסף יצירותיו כלל בין 36 ל-44 ציורים של פרידריך. לאחר מותו, בשנת 1842, נמכר הציור מתוך האוסף, אך זהות הרוכש אינה ידועה. בשנת 1911 נרכש הציור על ידי אלפרד ליכטוורק עבור האוסף של הקונסטהאלה של המבורג, שם הוא מוצג עד היום.

## קישורים חיצוניים

## הערות שוליים

קטגוריה:ציורי שמן
קטגוריה:ציורים רומנטיים
קטגוריה:ציורים מהמאה ה-19
קטגוריה:גברים בציור
קטגוריה:קספר דויד פרידריך
סאבמרין (סרט)

**סאבמרין** (באנגלית: **Submarine**) הוא סרט קומדיה-דרמה התבגרות מ-2010, שנכתב ובוים על ידי ריצ'רד איואדה, בכיכובם של נואה טיילור, פאדי קונסידיין, קרייג רוברטס, יסמין פייג' וסאלי הוקינס. הסרט מבוסס על רומן מאת ג'ו דאנתורן משנת 2008 ונעשה כהפקה משותפת בין בריטניה לארצות הברית. זהו סרט הביכורים של איואדה כבמאי.

## עלילה
אוליבר טייט הוא נער בן 15 שאינו פופולרי, המאוהב בחברתו לכיתה, ג'ורדנה בוון. לאחר שהוא מתגרה בילדה אחרת כדי למשוך את תשומת לבה של ג'ורדנה, היא מזמינה אותו לפגישה סודית אחרי הלימודים, שם הם מצטלמים מתנשקים. ג'ורדנה משתמשת בתמונות כדי לגרום לקנאה בחבר שלה לשעבר, מארק, שבתורו תוקף את אוליבר. אולם, אוליבר מסרב לקרוא לג'ורדנה "שרמוטה". אוליבר חושד שאמו מנהלת רומן עם גורו ניו-אייג' מקומי, גרהם פורביס, שעבר לגור בשכנות למשפחתו. במקביל, ג'ורדנה מתמודדת עם מחלה קשה של אמה, ואוליבר נמנע מלבקר אותה בבית החולים.

כשאוליבר חושד שאמו בוגדת, הוא פורץ לביתו של גרהם ומשחית רכושו. אביו של אוליבר מחזיר אותו הביתה והוריו מחליטים לעבוד על נישואיהם. הסרט הוקרן בבכורה בפסטיבל הסרטים של טורונטו בשנת 2010. לאחר מכן, נרכש להפצה בארצות הברית על ידי The Weinstein Company. הסרט הוקרן גם בפסטיבל הסרטים של לונדון ובפסטיבל הסרטים סאנדנס.

## שחקנים
* קרייג רוברטס – אוליבר טייט
* יסמין פייג' – ג'ורדנה בוון
* סאלי הוקינס – ג'יל טייט
* נואה טיילור – לויד טייט
* פאדי קונסידיין – גרהם פורביס
* ג'מה צ'אן – קים-לין
* מלני וולטרס – ג'וד בוון
* סטפן רודרי – מר דייווי
* בן סטילר – שחקן באופרת סבון

## הפקה
#### ליהוק
במקור, מייקל שין ומתמודדת אקס פקטור לוסי ג'ונס היו אמורים להשתתף בסרט, אך נאלצו לפרוש עקב התחייבויות אחרות.

#### צילום
הסרט הופק על ידי Warp Films ו-Film4 Productions. הצילומים החלו ב-26 באוקטובר 2009 והסתיימו בדצמבר 2009. אתרי הצילום כללו את סוונסי, קארדיף, רונדה ובארי (ויילס).

#### פסקול
שישה שירים מקוריים נכתבו ובוצעו על ידי אלכס טרנר, סולן להקת ארקטיק מאנקיז הפסקול הגיע למקום ה-35 במצעד האלבומים הבריטי. הקטע המקורי הולחן על ידי אנדרו יואיט, משתף פעולה ותיק של Ayoade, שהוקלט באולפני אייר עם תזמורת אנסמבל המלחינים.

Shisha Shirim ו Mekori'im Nichtavu

## קבלה ביקורתית
הסרט קיבל ביקורות חיוביות מצד מבקרים. באתר Rotten Tomatoes. המבקר רוג'ר איברט נתן לסרט 3 מתוך 4 כוכבים ותיאר אותו כ"רגיש וכנה".

## קישורים חיצוניים
* 
* 
* 

## הערות שוליים

קטגוריה:סרטים בריטיים
קטגוריה:סרטי 2010
יאניס יואנידיס (מדען מחשב)

**יאניס יואנידיס** (ביוונית: **Γιάννης Ιωαννίδης**; נולד ב-1959) הוא פרופסור לאינפורמטיקה וטלקום באוניברסיטת אתונה שביוון מאז 1997 ונשיא ה-ACM מיולי 2022. בשנים 1986–1997 היה פרופסור למדעי המחשב באוניברסיטת ויסקונסין-מדיסון בארצות הברית. בשנים 2011–2021 שימש כנשיא ומנהל כללי של ATHENA, מרכז המחקר והחדשנות היחיד ביוון המתמקד אך ורק בטכנולוגיות מידע.

## ביוגרפיה
יאניס יואנידיס נולד ב-1959 באיסטנבול. לאחר 1964 עבר לאתונה.

קיבל תואר ראשון בהנדסת חשמל מהאוניברסיטה הטכנית הלאומית של אתונה (1982) ותואר שני במתמטיקה שימושית מאוניברסיטת הרווארד (1983). בשנת 1986 קיבל תואר דוקטור במדעי המחשב מאוניברסיטת קליפורניה בברקלי. בשנים 1986–1997 היה פרופסור באוניברסיטת ויסקונסין-מדיסון, ארצות הברית .

תחומי המחקר שלו כוללים: מסדי נתונים ומערכות מידע, מדע הנתונים ומאגרים דיגיטליים, רשתות חברתיות וניתוח נתונים וטקסט. עבודתו היא לרוב רב-תחומית, מונעת על ידי בעיות המתעוררות במדעי החיים, בפיזיקה, במדעי החברה ובמדעי הרוח. פרסם למעלה מ-160 מאמרים. הוא מחזיק בשלושה פטנטים, והיה שותף להקמת חברת הזנק המבוססת על תוצאות של קבוצת המחקר שלו.

בשנת 2015 התמודד על תפקיד הרקטור של אוניברסיטת אתונה.

הוא חבר ה-ACM מ-1983, ומילא בארגון שלל תפקידים. בשנים 2018–2020 כיהן כמזכיר/גזבר של ה-ACM. מיולי 2022 מכהן בנשיא ה-ACM.

במשך יותר מעשור הוביל את מיזם OpenAIRE . על שמו רשומים שלושה פטנטים.

הוא עמית ACM מאז 2004, ועמית IEEE וחבר באקדמיה אירופיאה.

נשוי לנטליה מנולה ולהם שלושה ילדים.

## קישורים חיצוניים


* ACM President Yannis Ioannidis, ACM
* Yannis Ioannidis, ATHENA Research and Innovation Center


## הערות שוליים

קטגוריה:יוונים שנולדו ב-1959
קטגוריה:מדעני מחשב יוונים
קטגוריה:בוגרי אוניברסיטת הרווארד
קטגוריה:בעלי תואר דוקטור מאוניברסיטת קליפורניה בברקלי
קטגוריה:עמיתי ACM
קטגוריה:עמיתי IEEE
חיה קלר

**חיה קֶלֶר** (נולדה ב-24 במרץ 1983) היא מתמטיקאית ומדענית מחשב ישראלית, מכהנת כחברת סגל בבית הספר למדעי המחשב באוניברסיטת אריאל בשומרון, בדרגת פרופסור חבר. תחום המחקר שלה הוא גאומטריה בדידה וחישובית.

## ביוגרפיה
קלר נולדה בירושלים, למנחם מנדל ושולמית לובין. היא למדה באולפנת חורב בירושלים, ולאחר השירות הלאומי, סיימה לימודי תואר ראשון במכללת ירושלים. את התואר השני והתואר השלישי היא סיימה במכון איינשטיין למתמטיקה באוניברסיטה העברית, בהנחיית פרופ' מיכה פרלס. לפני שהצטרפה לאוניברסיטת אריאל בשנת 2019, הייתה קלר עמיתת פוסט־דוקטורט באוניברסיטת בן-גוריון ועמיתת מחקר בטכניון.

קלר מתמחה בגאומטריה בדידה וחישובית, ובכלל זה בקמירות, בבעיות צביעה בגרפים ובהיפרגרפים גאומטריים ובתורת הגרפים הגאומטרית. בין תרומותיה לתחום, יחד עם חוקרים נוספים, נמנים פתרון "בעיית רינגל" על צביעת גרפים של מעגלים במישור, אלגוריתמים משופרים למציאת צביעות נטולות-קונפליקטים של היפרגרפים גאומטריים להן יש שימושים להקצאת תדרים של אנטנות סלולריות, ומציאת חסמים כמותיים אפקטיביים לבעיית ה־(p,q) בתחום הקמירות.

קלר נשואה למתמטיקאי פרופ' נתן קלר ואם לאחד עשר ילדים. מתגוררת בירושלים.

## פרסים בהם זכתה
קלר זכתה במלגת הברונית אריאן דה רוטשילד לדוקטורנטיות מצטיינות (במחזור הראשון של הזוכות), במלגת הופמן לדוקטורנטים מצטיינים, ובפרס נוריקו סקוראי לפוסט דוקטורנט מצטיין במרכז ללימודים מתקדמים במתמטיקה באוניברסיטת בן-גוריון. בשנת 2022 היא נבחרה לרשימת 40 הצעירים המבטיחים של העיתון דה מרקר, ובשנת 2024 היא זכתה בפרס קריל מטעם קרן וולף.

במרץ 2025 קלר נכללה ברשימת 45 הנשים המשפיעות של המגזר עד גיל 45 מטעם העיתון מקור ראשון, וכן נבחרה לאשת השנה של תנועת אמונה, במעמד נשיא המדינה הרצוג.

## קישורים חיצוניים

* 

* 

## הערות שוליים

קטגוריה:מתמטיקאיות ישראליות
קטגוריה:בוגרות אולפנת חורב
קטגוריה:זוכות פרס קריל
קטגוריה:סגל אוניברסיטת אריאל בשומרון
קטגוריה:בוגרי האוניברסיטה העברית בירושלים
קטגוריה:בוגרות מכללה ירושלים
קטגוריה:ישראליות שנולדו ב-1983
דריו אמודיי

**דריו אמודיי** (באנגלית: **Dario Amodei**; נולד ב-1983) הוא חוקר ויזם בתחום הבינה המלאכותית ממוצא יהודי איטלקי-אמריקאי. הוא אחד ממייסדי חברת אנת'רופיק – שעומדת מאחורי מודל השפה הגדול Claude – והמנכ"ל שלה. בעבר שימש כסגן נשיא למחקר ב-OpenAI.

## השכלה
אמודיי גדל בסן פרנסיסקו ולמד בתיכון לואל. את לימודיו האקדמיים התחיל במכון הטכנולוגי של קליפורניה. לאחר מכן עבר לאוניברסיטת סטנפורד, שם השלים תואר ראשון בפיזיקה. הוא השלים דוקטורט בפיזיקה מאוניברסיטת פרינסטון, שבה חקר אלקטרופיזיולוגיה של מעגלים עצביים. בהמשך, עבד כחוקר פוסט-דוקטורט בבית הספר לרפואה של אוניברסיטת סטנפורד.

## קריירה
בין נובמבר 2014 לאוקטובר 2015 עבד אמודיי בחברה הסינית Baidu, ולאחר מכן החל לעבוד בגוגל. בשנת 2016 הצטרף ל-OpenAI.

בשנת 2021, אמודיי ואחותו דניאלה ייסדו את אנת'רופיק, יחד עם בכירים נוספים לשעבר ב-OpenAI. השניים היו בין העוזבים של OpenAI בעקבות חילוקי דעות לגבי כיווני הפיתוח של החברה.

ביולי 2023, אמודי התריע בפני פאנל משפטי של הסנאט האמריקאי על הסכנות הטמונות בבינה מלאכותית, כולל הסיכונים הקשורים לפיתוח ושליטה בכלי נשק. בספטמבר 2023, הוא ואחותו נכללו ברשימת TIME100 AI של מגזין טיים, המציינת את 100 האנשים המשפיעים ביותר בתחום הבינה המלאכותית. בנובמבר 2023, דירקטוריון OpenAI פנה לאמודיי בהצעה להחליף את מנכ"ל החברה, סם אלטמן, ואף הציע למזג את שתי החברות, אך אמודיי דחה את שתי ההצעות.

באוקטובר 2024, פרסם אמודי מאמר בשם "Machines of Loving Grace", שבו הציג חזון לפיו בינה מלאכותית יכולה לשפר באופן מהותי את רווחת בני האדם – בהנחה שהסיכונים הכרוכים בטכנולוגיה ינוהלו בהצלחה.

באפריל 2025 נכלל ברשימת "טיים 100" לשנת 2025 בזכות הנהגתו של חברת אנת'רופיק בתחום הבינה המלאכותית, ותפקידו המרכזי בקידום פיתוח של מערכות מתקדמות, תוך איזון בין חדשנות טכנולוגית לבין מחויבות עמוקה לבטיחות ואתיקה.

## קישורים חיצוניים
* 

* 

## הערות שוליים

קטגוריה:יזמים אמריקאים
קטגוריה:מתכנתים אמריקאים
קטגוריה:אמריקאים ממוצא איטלקי
קטגוריה:בוגרי אוניברסיטת סטנפורד
קטגוריה:עובדי OpenAI
קטגוריה:מייסדי חברות טכנולוגיה
קטגוריה:אמריקאים שהופיעו ברשימת טיים 100
קטגוריה:איטלקים שהופיעו ברשימת טיים 100
קטגוריה:יזמים יהודים אמריקאים
קטגוריה:מתכנתים יהודים אמריקאים
קטגוריה:אמריקאים שנולדו ב-1983
גנון (פירושונים)

**גנון** הוא שם משפחה ביהדות צפון אפריקה שמקורו בשבט ברברי שהיה נותן החסות שלהם.

## הערות שוליים

קטגוריה:שמות משפחה
ים המוות (פול נאש)

**ים המוות** (בגרמנית: ***Totes Meer***, בעברית: **"ים המוות"**) הוא ציור שמן על בד משנת 1941 מאת הצייר הבריטי פול נאש. הציור מתאר נוף לאור ירח המאוכלס בבית קברות של מטוסים שהתרסקו, כולם ממטוסי הלופטוואפה הגרמני. שברי המתכת השבורים של הכנפיים וגופי המטוסים מזכירים נוף ימי קפוא ומשונן, וייתכן כי הושפעו מציורו של קספר דויד פרידריך, ים הקרח. מידות היצירה הן 102 × 152 ס"מ (40 × 60 אינץ'), והיא נמצאת באוסף גלריית טייט מאז 1946.

## רקע
נאש שימש אמן מלחמה רשמי הן במלחמת העולם הראשונה והן במלחמת העולם השנייה. בשנת 1940 התבקש לעבוד עבור משרד האווירייה הבריטי, והחל לעבוד על "טוטס מיר" באותה שנה. עם זאת, נציגים מסוימים של משרד האווירייה הסתייגו מסגנונו האמנותי, ומשרתו המלאה הופסקה עוד לפני תום השנה. הציור הושלם בשנת 1941 והוצע לוועדת האמנים המלחמתיים, אשר שילמה לנאש 150 ליש"ט עבור היצירה.

## תיאור התמונה
הציור התבסס על רישומים ותצלומים שיצר נאש באוגוסט 1940 ביחידת שחזור המתכת והמוצרים (Metal and Produce Recovery Unit) בקאולי, סמוך לאוקספורד. למקום זה הובאו שרידי מטוסים גרמניים ובריטיים שהופלו, כדי למחזרם במפעל הרכב מוריס מוטורס הסמוך, ששימש אז לבניית מטוסים ותיקונם. נאש כתב כי לאור ירח נראה כאילו ים ההריסות נע ומסתחרר, אך למעשה היה מת – התנועה היחידה בו הייתה מעופה של תנשמת לבנה, המתוארת באופק בצדו הימני של הציור.

הנוף הקודר מחזיר אל יצירותיו של נאש כאמן מלחמה במלחמת העולם הראשונה, כמו "אנו יוצרים עולם חדש" (*We Are Making a New World*) ו"דרך מנין" (*The Menin Road*). ייתכן כי הטון המלנכולי של היצירה הושפע גם ממצבו האישי של האמן – באותה תקופה הסתיים רומן שניהל עם הציירת איילין פורסטר אגאר, והוא סבל ממחלת ריאות שבסופו של דבר הביאה למותו.

נאש העניק לציור בתחילה את השם *Iron Sea* ("ים הברזל"), אך מאחר שקיווה כי התמונה תודפס על גבי גלויות שתישלחנה לגרמניה כחלק ממאמץ התעמולה הבריטית, החליט לבחור שם בגרמנית במקום. נאש תיאר את היצירה במילים הבאות:
"הדבר (ערימת ההריסות) נראה לי לפתע כמו ים גואה. ניתן היה להרגיש – בתנאים מסוימים, למשל בלילה לאור ירח – שזהו גל עצום השוטף את השדות, גלים נישאים הנשברים על פני המישור. ואז, לא, שום דבר לא נע; אין זה מים או קרח, אלא משהו קפוא ומת. זהו מצבור של מתכת, הרס. אלה מאות רבות של יצורים מעופפים שפשטו על חופים אלה (כמה מטוסים נאציים הופלו או התרסקו בארץ הזו מאז פלישתם הראשונה?). ובכן, הנה הם כאן, או לפחות חלקם. באור הירח הדועך, ניתן להישבע כי הם מתחילים לנוע, להסתחרר ולהתהפך כפי שעשו באוויר. סוג של קשיון מוות? לא, הם מתים ודוממים לחלוטין. היצור היחיד בתנועה הוא התנשמת הלבנה, החגה נמוך מעל גופותיהם של שאר היצורים הטורפים, סורקת את הצללים בחיפוש אחר חולדות ונברנים. היא אינה שם כסמל, אלא כצורה וצבע החיוניים בדיוק במקום ההוא כדי להתחבר לשולי העננים שמעל."

## קבלה וביקורת
יו"ר ועדת האמנים המלחמתיים, קנת' קלארק, תיאר את "טוטס מיר" כ"ציור המלחמה הטוב ביותר עד כה". הציור זכה להצלחה מיידית כאשר הוצג בתערוכת "תמונות המלחמה הלאומיות" הגלריה הלאומית בלונדון במאי 1941. בשנת 1946 הועבר לגלריית טייט, והוא נחשב לאחת מהיצירות הבריטיות החשובות ביותר של מלחמת העולם השנייה.

## הערות שוליים

קטגוריה:הירח באמנות
קטגוריה:ציורי שמן
קטגוריה:גלריית טייט
קטגוריה:מלחמת העולם השנייה בתרבות
קטגוריה:ציורים מהמאה ה-20
קטגוריה:ציורי מלחמה
קתי ג'ורדן

**קתי ג'ורדן** (באנגלית: **Kathryn Jordan **;  3 בדצמבר 1959) היא טניסאית עבר אמריקאית. היא זכתה בתחרויות זוגות נשים וזוגות מעורבים בגארנד סלאם 7 פעמים. בשנים 1980/1981 היא השלימה "גראנד סלאם" בתחרויות זוגות נשים.

## ביוגרפיה
קתי ג'ורדן נולדה בשנת 1959 בפאלו אלטו. לאחר סיום בית ספר היא קיבלה מלגה לספורטאים מאוניברסיטת סטנפורד. היא ניצחה בכמה תחרויות לסטודנטים לרבות תחרויות זוגות לצד אחותה ברברה ג'ורדן ובשנת 1979 עברה לטניס מקצועי.

בתחרויות הנשים הצלחתה הגדולה הייתה גמר באליפות אוסטרליה הפתוחה בשנת 1981 בה היא הפסידה למרטינה נברטילובה.

בתחרויות זוגות נשים ג'ורדן שיחקה רוב הזמן לצד אן סמית'. בשנים 1980/1981 הזוג זכה ב-5 תחרויות גראנד סלאם תוך ניצחון בכל ארבע התחרויות. באליפות וימבלדון 1985 ג'ורדן זכתה בתואר נוסף.

בתחרויות זוגות מעורבים היא ניצחה באליפות צרפת הפתוחה 1985 ואליפות וימבלדון 1986.

ג'ורדן סיימה את הקריירה בשנת 1991. באותה שנה היא השלימה לימודי תואר במדעי המדינה באוניברסיטת סטנפורד. בשנת 1992 היא נבחרה לסגן נשיא של התאחדות טניס הנשים.

## קישורים חיצוניים

* 

קטגוריה:אמריקאים ילידי קליפורניה
קטגוריה:טניסאיות אמריקאיות
קטגוריה:טניסאיות זוכות אליפות ארצות הברית הפתוחה בטניס
קטגוריה:טניסאיות זוכות אליפות אוסטרליה הפתוחה
קטגוריה:טניסאיות זוכות אליפות צרפת הפתוחה
קטגוריה:טניסאיות זוכות אליפות וימבלדון
קטגוריה:בוגרות אוניברסיטת סטנפורד
קטגוריה:בוגרי אוניברסיטת סטנפורד
קטגוריה:קליפורניה: ספורטאים
קטגוריה:אמריקאיות שנולדו ב-1959
קטגוריה:אמריקאים שנולדו ב-1959
וידאס ברייקיס

**וידאס ברייקיס** (בליטאית: **Vidas Bareikis**; נולד ב-21 במרץ 1986 בווילנה) הוא במאי, שחקן, מורה, מוזיקאי ומלחין ליטאי.

## ביוגרפיה
בשנים 1992–2005 למד נגינה על פסנתר בבית הספר הלאומי לאמנויות. ב-2007 הקים את להקות המוזיקה האלטרנטיבית "Suicide DJs" ו-"Stipriai Kitaip". בשנת 2009 סיים לימודי תואר ראשון בתיאטרון. ארבע שנים אחר-כך השלים תואר שני בבימוי במוסקבה. בשנת 2012 נכלל ברשימת "שבעת במאי התיאטרון המבטיחים ביותר ברוסיה".

ב-19 בדצמבר 2023 נמנה בין האמנים המתחרים ב-*[[ליטא באירוויזיון 2024#Eurovizija.LT|Eurovizija.LT]]*, הקדם הליטאי לאירוויזיון 2024. שירו לתחרות היה "". ב-13 בינואר 2024 הופיע במקצה השני. שירו דורג במקום השני, והוא העפיל לשלב הגמר. בשלב הגמר דורג במקום הרביעי עם 13 נקודות.

## קישורים חיצוניים

## הערות שוליים

קטגוריה:שחקני קולנוע וטלוויזיה ליטאים
קטגוריה:זמרים ליטאים
קטגוריה:במאי קולנוע
קטגוריה:שחקני תיאטרון ליטאים
קטגוריה:מלחינים ליטאים
קטגוריה:פסנתרנים
קטגוריה:גיטריסטים
קטגוריה:ליטאים שנולדו ב-1986
שני גברים ליד הים

**שני גברים ליד הים** (בגרמנית: **Zwei Männer am Meer**) הוא ציור מעשה ידי הצייר הרומנטי הגרמני קספר דויד פרידריך. היצירה הוצגה לראשונה בתערוכה של האקדמיה לאמנויות היפות בדרזדן בשנת 1817, שם נרכשה על ידי נציג אם המנזר מריה ריכטר מברלין. הציור מופיע לראשונה ברשימות האוספים של הגלריה הלאומית בברלין בשנת 1936, תחת המספר A II 884 (או NG H 5). הוא הוצג בארמון שרלוטנבורג עד שנת 1967, ומאוחר יותר, בין השנים 1986 ל-2001, הוצג באגף קנובלסדורף של הארמון. מאז 2001 הציור מוצג בגלריה הלאומית הישנה בברלין.

## תיאור היצירה

הציור, שממדיו המקוריים הם 51X66 ס"מ, נחשב לאחת מיצירותיו החשובות של פרידריך ומייצג את רוח הרומנטיקה, המדגישה את הנשגבות של הטבע ואת בדידותו של האדם לנוכח עוצמתו. בציור נראים שני גברים עומדים בגבם אל הצופה, כשהם מביטים אל האופק, בעוד שהים והשמיים תופסים את מרבית שטח הבד. תחושת האינסופיות והבדידות באה לידי ביטוי באופן מובהק ביצירה.

## סגנון ואמצעים אמנותיים

פרידריך ידוע בסגנונו המשלב תשוקה לטבע, רוחניות ומלנכוליה. ביצירה זו ניתן להבחין ביכולתו ליצור אווירה של מסתורין והרהור. הצבעוניות בציור מאופקת, ומורכבת בעיקר מגווני אפור וכחול, היוצרים מיזוג בין השמיים לים ומעניקים לציור תחושה של אי-ודאות ומסתורין. דמויותיהם של שני הגברים, הלבושים שחור, יוצרות ניגוד לרקע ומדגישות את תחושת ההתבוננות וההגות שביצירה.

## מקור והיסטוריה

היסטוריית הציור אינה מתועדת במלואה, אך מקובל להניח כי פרידריך שאב השראה ליצירה מטיוליו לחופי הים הבלטי. בשנת 1922 נרכש הציור על ידי הקונסטהאלה של המבורג, ומאז הוא נחשב לאחת היצירות הבולטות באוסף המוזיאון.

## חשיבות אמנותית

"שני גברים ליד הים" נחשב ליצירה מרתקת המשקפת את תפיסתו האמנותית של פרידריך, את חיבורו העמוק לטבע ואת יכולתו ליצור אווירה של הרהור ומסתורין. הקומפוזיציה, הצבעוניות והאווירה הייחודית של הציור הופכים אותו לאחת מיצירות המופת של הרומנטיקה האירופית.

## קישורים חיצוניים

## הערות שוליים

קטגוריה:ציורי נוף
קטגוריה:קספר דויד פרידריך
קטגוריה:ציורי שמן
קטגוריה:ציורים מהמאה ה-19
קטגוריה:מים באמנות
קטגוריה:ציורים ימיים
קטגוריה:ציורים בגלריה הלאומית הישנה
עץ העורבים

**עץ העורבים** (מוכר גם בשם **עץ העורב**) הוא ציור שמן מאת הצייר הרומנטי הגרמני קספר דויד פרידריך, משנת 1822. היצירה נרכשה על ידי מוזיאון הלובר בשנת 1975 (רכישתו הראשונה של המוסד מיצירתו של פרידריך, ולאחריה נרכש "אור ירח על חוף הים" בשנת 2000). הציור נחשב לאחת מיצירותיו המרשימות ביותר של פרידריך. הציור מציג עץ אלון מעוות, כמעט עירום למעט עלים מתים אחדים, על רקע שמי הערב. כתובת בגב הבד מתייחסת לגבעה שבמרכז הציור כ-*Hünengrab* – דולמן, אתר קבורה פרהיסטורי. במרחק נראים הים וצוקי הגיר של כף ארקונה, נושא מועדף בציוריו של פרידריך. שני עורבים ניצבים על העץ, בעוד להקה נוספת נוחתת לעברו. בחזית החשוכה של הציור נראים גזע עץ כרות וגדם של עץ אלון נוסף.

דמותו של האלון מבוססת על רישום מ-3 במאי 1809, אך פרידריך הוסיף לו ענפים משמאל והאריך אחרים, כך שצורת העץ תשתרע על פני משטח התמונה. העץ המתואר בציור בעל מבנה דמוי מעוין, ורשת הענפים המעוותים מעניקה לו נוכחות דרמטית. בהשוואה לשכבות העננים הרוגעות, צורת הענפים תוארה כ"דמוית זרועות רבות המתנופפות". החזית עשויה לייצג את המוות, בעוד שהשמיים הרחוקים מציעים יופי מנחם והבטחה לגאולה או לחיים שלאחר המוות.

נושא האלון הבודד מופיע גם בשתי קומפוזיציות מאוחרות נוספות של פרידריך, בהן נראה העץ עומד בהשלמה, ואילו ביצירה זו הוא משדר תחושת ייאוש וסערה פנימית.

## קישורים חיצוניים

קטגוריה:ציורי נוף
קטגוריה:ציורי שמן
קטגוריה:מוזיאון הלובר: ציורים
קטגוריה:קספר דויד פרידריך
קטגוריה:ציורים מהמאה ה-19
קטגוריה:עצים בציורים
איוב ננזף על ידי אשתו (דה לה טור)

**איוב ננזף על ידי אשתו** הוא ציור שמן על בד מאת הצייר הצרפתי ז'ורז' דה לה טור, אשר נוצר במועד לא ידוע בין השנים 1620 ל-1650. הציור מתאר סצנה מתוך התנ"ך, בה איוב, אדם עשיר ובעל השפעה שאיבד בתוך זמן קצר את ילדיו, רכושו ובריאותו אך לא את יראתו, ננזף על ידי אשתו על כך שהוא שומר על אמונתו ונדרש לקלל את אלוהים ולמות.

הציור מוצג במוזיאון המחוזי לאמנות עתיקה ועכשווית בעיר אפינאל שבצרפת.

במקור יוחס בטעות לצייר איטלקי אלמוני מן המאה ה-17, אך ב-1829 נרכש על ידי בעליו הנוכחיים, וב-1922 יוחס מחדש לדה לה טור. ייחוס זה אושרר בשנת 1972 בעקבות שיקום הציור, שבמהלכו נחשפה חתימתו של האמן.

חוקר האמנות שארל סטרלינג טען כי הציור נוצר בתקופת נעוריו של הצייר, בעוד שפייר רוזנברג סבר כי הוא נוצר בשלהי הקריירה שלו, סביב שנת 1650.

הציור ממלא תפקיד מרכזי בנובלה"הבעיה היחידה" מאת מיוריאל ספארק, שבה הדמות הראשית, הארווי גות'אם, חוקר חובב של ספר איוב, נאבק ליישב את הדימוי הרך של אשת איוב כפי שהיא מופיעה בציור עם דבריה החריפים בטקסט המקראי.

## קישורים חיצוניים

## הערות שוליים

קטגוריה:איוב
קטגוריה:ציורים מהמאה ה-17
קטגוריה:ציורי התנ"ך
קטגוריה:ציורי זוגות
קטגוריה:ציורי שמן
קטגוריה:ז'ורז' דה לה טור: ציורים
המכה השביעית של מצרים (ג'ון מרטין)

**המגפה השביעית של מצרים** הוא ציור שמן משנת 1823 של האמן הבריטי ג'ון מרטין. הציור מתאר את המכה השביעית מתוך עשר המכות שניחתו על מצרים העתיקה. ניתן לראות בו את משה אוחז במטהו ומזמן סערה עזה מלווה ברעמים וברד על המצרים, אשר מחזיקים את בני ישראל בעבדות. מרטין יצר סדרת ציורים אפיים בהשראת סיפורים מקראיים. עבור ציור זה, הוא הסתמך על תגליות ארכאולוגיות עכשוויות של מבנים מצריים.

יצירה הוצגה לראשונה בתערוכה הפותחת של "האגודה המלכותית של אמני בריטניה" בשנת 1824. שנה לאחר מכן, נרכשה על ידי הפוליטיקאי הוויגי ג'ון למבטון, לימים רוזן דרהאם. כיום הציור נמצא באוסף מוזיאון האמנות של בוסטון, אליו הגיע בשנת 1960.

## ביבליוגרפיה

קטגוריה:ציורי התנ"ך
קטגוריה:ציורי שמן
קטגוריה:משה
קטגוריה:ציורים מהמאה ה-19
קטגוריה:משה בציורים
קטגוריה:ג'ון מרטין: ציורים
קטגוריה:ציורים במוזיאון לאמנויות יפות בבוסטון
קטגוריה:ציורים ימיים
קאי אקי

**קָאיְ אָקִי** (ביפנית **安芸 敬**, באנגלית: **Keiiti Aki**; 3 במרץ 1930 – 17 במאי 2005) היה גאופיזיקאי, סייסמולוג, סופר ומנטור יפני-אמריקאי אשר שימש כפרופסור לגיאופיזיקה במכון הטכנולוגי של מסצ'וסטס, ולאחר מכן באוניברסיטת דרום קליפורניה. הוא כתב, יחד עם , את "סייסמולוגיה כמותית: תיאוריה ושיטות".

## קריירה
אקי נולד ביוקוהמה, יפן. הוא קיבל את התואר הראשון שלו ב-1952 ותואר דוקטור ב-1958, שניהם מאוניברסיטת טוקיו. עד 1960, הוא ערך מחקר במכון לחקר רעידות אדמה של אוניברסיטת טוקיו. לאחר מכן ביצע מחקר לפוסט-דוקטורט במעבדה הסיסמולוגית של קאלטק, שם עבד עם פרנק פְּרֶס.

בשנת 1966 הזמין פרס את אקי להצטרף אליו ב-MIT. ביקור שני זה בארצות הברית, התרחש במקרה בעת רעידת האדמה בפארקפילד בשנת 1966. רעידה זו ראויה לציון בגלי הקודה שלה - הדהוד של אנרגיה סיסמית עקב פיזור מרובה מאי-הומוגניות תת-הקרקע. לפי , תלמידו לשעבר של אקי ולימים ראש קבוצת הסיסמולוגיה של הסקר הגאולוגי של ארצות הברית, אקי "פיתח תשוקה להשתמש בגלים האלה כדי לחקור את כדור הארץ הוא הגיע מיפן כסייסמולוג בעל אוריינטציה סטטיסטית, אבל הוא לא פחד לשנות את עצמו."

קביעת התכונה הפיזיקלית העיקרית של מגניטודת רעידת האדמה היא אחת מפריצות הדרך החשובות ביותר של אקי. במאמר ציון דרך שפורסם ב-1966 קבע אקי את המומנט הסייסמי של רעידת האדמה בניאיגטה ב-1964 ביפן, והראה כיצד ניתן למדוד אותו בסייסמוגרמות. הוא גם הראה שזה תוצר של עד כמה ההעתק החליק לאורכו. לאחר מכן, לקחו הירו קאנאמורי ותומאס הנקס את הרעיון של מומנט סייסמי, והגודל שנגזר ממנו, והחליפו את סולם המגניטודה האמפירי של ריכטר כ"דרך יחידה המתאימה ביותר לאפיין" את גודל רעידת אדמה.

אקי היה פעיל מאוד בתחומו והיה נשיא או יו"ר ארגונים רבים. הוא היה נשיא המחלקה הסיסמולוגית של האגודה הגאופיזית האמריקאית-AGU , נשיא החברה הסיסמולוגית האמריקאית - SSA  ויו"ר ועדת הסייסמולוגיה של האקדמיה הלאומית למדעים (ארצות הברית) . ב-1991 הוא היה גורם מרכזי ביצירת מרכז רעידות האדמה בדרום קליפורניה, שמרכזו באוניברסיטת דרום קליפורניה, לאחר שעבר ל-USC מ-MIT ב-1984.

ב-1995 עבר אקי לאי ראוניון הפעיל מבחינה סייסמית, מזרחית למדגסקר באוקיינוס ההודי, שם המשיך לעבוד עד מותו שם ב-2005. הוא ספג פגיעה במוחו מנפילה בעת שהלך ברחוב ב-13 במאי; הוא נפל לתרדמת ומת ב-17 במאי.

כהכרה בהשפעתו הגלובלית של אקי על המחקר הגאופיזי, האיחוד הגיאופיזי האמריקאי (AGU) ואיגוד למדעי כדור הארץ האירופי, העניקו לאקי את הכבוד הגבוה ביותר שלהם: מדליית ויליאם בואי  לשנת 2004 ומדליית בנו גוטנברג, בהתאמה.

## ביאורים

## הערות שוליים

קטגוריה:פיזיקאים אמריקאים
קטגוריה:סייסמולוגים
קטגוריה:גאופיזיקאים
קטגוריה:סגל אוניברסיטת טוקיו
קטגוריה:סגל אוניברסיטת דרום קליפורניה
קטגוריה:סגל המכון הטכנולוגי של מסצ'וסטס
קטגוריה:חברי האקדמיה האמריקאית לאמנויות ולמדעים
קטגוריה:בוגרי אוניברסיטת טוקיו
קטגוריה:יפנים שנולדו ב-1930
קטגוריה:אמריקאים שנפטרו ב-2005
סליל לייקה

בקולנוע בכלל ובהנפשה בפרט, **סליל לייקה** (באנגלית: **Leica reel**), הידוע גם כ**סטורי ריל** (**Story reel**) או כ**אנימטיק** (**Animatic**) הוא סוג של מכשיר סטוריבורד המשמש בהפקת סדרות פוטנציאליות. שלא כמו סטוריבורד אמיתיים, סלילי לייקה (כשהם מיוצרים) משמשים מאוחר יותר בתהליך הפיתוח, בדרך כלל לאחר שמדבבים נשכרו והוקלטו, ולכן הם אינם משמשים למכירה או לשיווק של הפרויקט. המונח "סליל לייקה" נגזר ממותג המצלמות הגרמני "לייקה", ששימש בתחילה לפיתוח הסטוריבורדים המצולמים הללו.

סליל לייקה עשוי מתמונות סטילס מונפשות, מיצירות אומנות ראשוניות או ממסגרות של סטוריבורדים. לאחר מכן הם מסודרים עם חומר מוקלט. החומר המוקלט הספציפי בו נעשה שימוש יכול מדי פעם לשמש כפסקול הסרט, שבו נעשתה כבר עריכת סאונד, אם כי במקרים רבים זהו רק הפסקול הווקאלי, יחד עם מבחר אפקטים קוליים.

## הערות שוליים

קטגוריה:טכניקות בהנפשה
מעיין בשביל החמישה

250px|ממוזער|שמאל|מעיין בשביל החמישה, 2025
**מעיין בשביל החמישה** (לשעבר **מעיין שדמות דבורה**) הוא מעיין הנמצא סמוך למושב שדמות דבורה בהגליל התחתון. המעיין נחפר בשנת 1941 במטרה לספק מים ליישוב הצעיר.

## היסטוריה
מעיין זה ממוקם בשטחי מושב שדמות דבורה, אשר נוסד במאי 1939 במסגרת יישובי "חומה ומגדל". המושב נקרא על שמה של דורותי (דבורה) דה-רוטשילד, אשתו של ג'יימס דה רוטשילד, נשיא פיק"א ובנו של הברון אדמונד ג'יימס דה רוטשילד. האזור נושא חשיבות היסטורית, שכן בו נערך הקרב בין דבורה הנביאה וברק בן אבינעם לבין הכנענים.

בשנת 1941 בוצע באתר קידוח מים, אשר שכן כ-100 מטרים מצפון למיקומו הנוכחי של המעיין. קידוח זה נועד לספק מי שתייה למושב. בשנת 1947 נבנו באתר מבנה בטון ובריכת אגירה עגולה מבטון. המים נשאבו מהקידוח לבריכה תפעולית סמוכה לכביש 767, ומשם זרמו בכוח הכבידה אל בתי התושבים. הקידוח שימש כמקור אספקת מי השתייה העיקרי של היישוב במשך למעלה משלושה עשורים, עד לחיבורו לרשת המים האזורית.
בשנת 2014, בעקבות מבצע צוק איתן, שופץ המעיין ושמו שונה ל"מעיין בשביל החמישה", לזכר חמישה לוחמים שנפלו בקרב עם מחבלים בסמוך לקיבוץ נחל עוז, במהלך קורס מפקדי כיתות. הלוחמים שנהרגו הם: ארז שגיא, ברקאי ישי שור, דור דרעי, דניאל קדמי ונדב ריימונד, בן המושב שדמות דבורה.

## תיאור המקום
מעיין בשביל החמישה הוא מעיין קטן, צורתו מחומש ועומקו מגיע לכחצי מטר. סביבת המעיין מטופחת וכוללת פינת ישיבה עם שולחנות מוצלים, פינת מדורה ופוייקה. המים מוזרמים דרך צינור המחובר למאגר מים סמוך, ולכן הבריכה מלאה בכל ימות השנה. ליד המעיין נמצאת אבן הנצחה עם שמות הנופלים וכן שלט זיכרון. את שיפוץ המעיין יזמו וביצעו בני משפחות הנופלים וחבריהם, מתוך רצון להנציח את זכרם.

## הערות שוליים

קטגוריה:הגליל התחתון: מעיינות
קטגוריה:ישראל: אתרי הנצחה
קטגוריה:אנדרטאות לחללים באירועים בודדים
ז'לבריניס

**ז'לבריניס** (בליטאית: **Žalvarinis**) היא להקת פולק רוק מווילנה, ביאת ליטא. היא נוסדה ב-2001, כחלק מאיחוד בין קבוצת המטאל נאו-פגני אוגנלאקיס לבין להקת הפולק נאו-פגנית קולגרינדה. שמות שתי הלהקות היה ההשראה לשם אלבומה השני של ז'לבריניס *Ugnėlakis su Kūlgrinda*.

ב-19 בדצמבר 2023 נמנה בין האמנים המתחרים ב-*[[ליטא באירוויזיון 2024#Eurovizija.LT|Eurovizija.LT]]*, הקדם הליטאי לאירוויזיון 2024. שירה לתחרות היה "Gaudė vėjai". היא הגיעה למקום השני במקצה השני, ששודר ב-20 בינואר 2024, והעפילה לגמר. בשלב הגמר הגיעה למקום השביעי עם שמונה נקודות.

## לקריאה נוספת

* 

## קישורים חיצוניים
* 

## הערות שוליים

קטגוריה:להקות שהוקמו בשנת 2001
ויליה מטאצ'יונאייטה

**ויליה מטאצ'יונאייטה** (בליטאית: **Vilija Matačiūnaitė**; נולדה ב-24 ביוני 1986) היא זמרת, שחקנית וכותבת שירים ליטאית. היא ייצגה את  באירוויזיון 2014, שנערך בקופנהגן שבדנמרק, עם השיר "Attention".

## קריירה
בשנת 2005 השתתפה בקדם הליטאי לאירוויזיון 2005, שנערך בקייב שבאוקראינה, עם השיר "Oh My God". היא העפילה לגמר, בו דורגה במקום השביעי עם 733 נקודות. על-אף מיקומה הנמוך, הפכה מטאצ'יונאייטה למוקד התעניינות רב בכלי התקשורת ב. באותה שנה השתתפה בעונה הראשונה של תוכנית הריאליטי המוזיקלית *Kelias į žvaigždes* בערוץ LNK, שבה סיימה במקום השני. בשנת 2010 דורגה במקום השני בתחרות הריקוד *Kviečiu Šokti* ובמקום השלישי בתחרות השירה הבין-לאומית *Sea Songs* באוקראינה. בשנת 2011 דורגה במקום השני בתחרות השירה הבין-לאומית *Golden Voices* במולדובה. בשנת 2012 זכתה במקום הראשון בתחרות המוזיקה הבריטית *Melange Factor*.

בשנת 2014 ניצחה בקדם הליטאי לאירוויזיון 2014 עם השיר "Attention". היא ייצגה את מדינתה בתחרות הזמר של האירוויזיון, אך כשלה בניסיון להעפיל לשלב הגמר. היא קיבלה את פרס ברברה דקס על התלבושת הגרועה ביותר מאירוע האירוויזיון השנתי. בשנת 2017 השתתפה בתחרות הארצית פעם נוספת עם "I See the Lights", אך לא עברה את שלב הסינון הראשוני.

היא ניסתה לייצג את ליטא באירוויזיון שלוש פעמים נוספות: ב-2021 עם השיר "Open", ב-2022 עם "101" וב-2024 עם "Save Me". בכל שלוש ההזדמנויות נכשלה.

## דיסקוגרפיה
### אלבומי אולפן
* 2006: *Mylėk*
* 2014: **

## קישורים חיצוניים

## הערות שוליים

קטגוריה:מנחות טלוויזיה ליטאיות
קטגוריה:זמרות ליטאיות
קטגוריה:משתתפי אירוויזיון 2014
קטגוריה:נציגי ליטא באירוויזיון
קטגוריה:ילידות 1986
קטגוריה:ליטאים שנולדו ב-1986
קטגוריה:זוכי פרס ברברה דקס
Gaza Now

**Gaza Now News Network** (בתרגום חופשי: **רשת החדשות** **עזה עכשיו**) היא סוכנות ידיעות פלסטינית בתמיכת החמאס בעזה. ערוץ הטלגרם, עמוד הפייסבוק ותחנת הטלוויזיה שלו הם מהפופולריים ביותר בעזה, וגדלו במהירות במהלך מלחמת חרבות ברזל.

בשנת 2024, ארצות הברית ובריטניה הטילו סנקציות על Gaza now ומייסדה מוסטפא עיאש בגין גיוס כספים לתמיכה בחמאס.

## קישורים חיצוניים
* 

## הערות שוליים

קטגוריה:סוכנויות ידיעות
קטגוריה:תקשורת פלסטינית
קטגוריה:תעמולה פלסטינית
קטגוריה:חמאס: תקשורת